Predkladacia správa

Návrh na vymenovanie Ing. Jána Bachratého do funkcie podpredsedu Úradu priemyselného vlastníctva Slovenskej republiky sa predkladá v zmysle § 22 bodu 5 zákona 575/2001 Z. z., ktorým sa mení a dopĺňa zákon NR SR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov.

Návrh sa predkladá na návrh predsedníčky Úradu priemyselného vlastníctva Slovenskej republiky Ing. Dariny Kyliánovej.

Ing. Ján Bachratý je špičkový odborník v oblasti priemyselného vlastníctva, ktorý v tejto oblasti pôsobí už 28 rokov, z toho vo funkcii podpredsedu Úradu priemyselného vlastníctva Slovenskej republiky od roku 1993. Je spoluautorom mnohých legislatívnych úprav zákonov upravujúcich spôsob ochrany predmetov priemyselného vlastníctva, je lektorom odborného štúdia v Inštitúte duševného vlastníctva Úradu priemyselného vlastníctva Slovenskej republiky, zastupuje úrad na rokovaniach vo výboroch vlády Slovenskej republiky a Národnej rady Slovenskej republiky.

Materiál sa nezverejňuje v zmysle § 9 zákona č. 211/2000 Z.z. o slobode informácií (Ochrana osobnosti a osobných údajov).